Štev.: 900-22/2013-3

Datum: 01.02.2013

# Z A P I S N I K

17. seje Sveta Četrtne skupnosti Golovec, ki je bila v četrtek 31.01.2013 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleksander Brezigar, Aleš Dakić, Gregor Feist, Anton Kastelic, Viljem Klemenc, Aleš Kužnik,Igor Pigac, Zina Rodman in Danijel Ljubo Žitnik

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **11** članov sveta, kar pomeni, da je bil svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 16. redne seje sveta Četrtne skupnosti Golovec
2. Pobude in predlogi članov sveta in občanov ČS Golovec
3. Obravnava in potrditev predloga izvedbenega načrta izvajanja programov in projektov vezanih na izvrševanje finančnega načrta ČS Golovec za leto 2013 – poročilo Komisije za finance
4. Potrditev koledarja sej Sveta ČS Golovec za leto 2013
5. Razno

**Dnevni red se je razširil na točko 5 (obravnava predlogov sklepa ČS Golovec glede izvajanja javnih programov v sklopu Športnega centra Golovec), točka 6 je razno.**

Navzočih je bilo 11 članov sveta.

Opredeljenih je bilo 11 članov sveta.

Za predlagani dnevni red je glasovalo 11 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 16. REDNE SEJE SVETA ČETRTNE SKUPNOSTI GOLOVEC**

Gradivo so člani sveta prejeli z vabilom za sejo.

Na predloga zapisnikov ni bilo pripomb in predsednik Sveta je dal na glasovanje

**SKLEP 1/17:**

**Svet Četrtne skupnosti Golovec MOL potrjuje zapisnik 16. redne seje sveta Četrtne skupnosti Golovec.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA IN OBČANOV ČS GOLOVEC**

**1. Pobuda člana Sveta ČS Golovec g. Danijela Ljuba Žitnika**

Na sedež ČS Golovec smo prejeli pobudo občana Danijela Ljuba Žitnika glede ureditve obrežnega zidu vodotoka na zahodni strani Poti v dolino, v Bizoviku (p.št. 1049/8 – k.o. Bizovik). V pobudi je navedeno, da bi bilo potrebno urediti obrežni zid v dolžini cca. 40 metrov. Voda uničuje cesto, saj ni vodne zapore, pod cesto sami pa potekajo tudi podzemni komunalni vodi (vodovod, kanalizacija, elektrika), ki jih voda lahko poškoduje.

Podoben primer je ob Periški cesti, na odseku med hišnimi št. 35-37, kjer je problematičen manjši potok, ki je poškodoval cesto, katera je močno razpokana zaradi neurejene brežine vodotoka.

Po krajši razpravi je dal predsednik Sveta na glasovanje:

**SKLEP 2/17:**

**Svet ČS Golovec MOL se je s pobudo seznanil in sklenil, da se pobuda pošlje v reševanje pristojni službi. Prav tako je Svet ČS sklenil, da se organizira sestanek s pristojno službo ARSO, katerega bi se udeležila predsednik Sveta g. Aleš Dakić in član Sveta g. Gregor Feist**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 3**

**OBRAVNAVA IN POTRDITEV PREDLOGA IZVEDBENEGA NAČRTA IZVAJANJA PROGRAMOV IN PROJEKTOV VEZANIH NA IZVRŠEVANJE FINANČNEGA NAČRTA ČS GOLOVEC ZA LETO 2013 – POROČILO KOMISIJE ZA FINANCE**

Komisija za finance je obravnavala predloge izvedbenega načrta izvajanja programov in projektov vezanih na izvrševanje finančnega načrta ČS Golovec in na seji predlagala, da se sredstva iz naslova sociale zmanjšajo za 810,00 EUR in se prerazporedijo na konto kulture (405,00 EUR) in konto športa (405,00 EUR).

Prav tako je Svet obravnaval predlog Zinke Breskvar, da se več sredstev nameni MoPZ Bizovik in SD Strelec.

Predsednik Sveta je predstavil predloga, da bi se športni dan ČS Golovec okvirno odvijal 18.5.2013, dan ČS Golovec pa 18.9.2013.

Predsednik Sveta je predlagal, da je v času njegove odsotnosti nadomestni odredbodajalec za izvrševanje finančnega načrta za leto 2013 podpredsednik Sveta g. Viljem Klemenc.

Svet ČS je obravnaval predlog prerazporeditve sredstev s podkonta Sejnine udeležencem odborov v znesku cca. 1.800,00 EUR, znotraj postavke na podkonto Drugi splošni material in storitve (darila) in na konto Kultura in konto Šport.

Predsednik sveta je dal na glasovanje:

**SKLEP 3/17:Svet ČS Golovec MOL se je s predlogom komisije za finance seznanil in sprejel sklep, da se sredstva iz naslova sociale zmanjšajo za 810,00 EUR is porazdelijo na konto kulture (405,00 EUR) in konto športa (405,00 EUR).**

**Prav tako je sprejel sklep, da se povečajo sredstva za MoPZ Bizovik in SD Strelec.**

**Svet ČS Golovec MOL je potrdil datume izvedbe športnega dneva ČS Golovec in dneva ČS Golovec, ter nadomestnega odredbodajalca g. Viljema Klemenca.**

**Svet ČS Golovec MOL potrjuje predlog prerazporeditve sredstev s podkonta Sejnine udeležencem odborov, znotraj postavke na podkonto Drugi splošni material in storitve in na konto Kultura in konto Šport.**

**Svet ČS Golovec je soglasno sprejel izvedbeni načrt izvajanja programov in projektov vezanih na izvrševanje finančnega načrta ČS Golovec za leto 2013.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

 **AD 4**

**POTRDITEV KOLEDARJA SEJ SVETA ČS GOLOVEC ZA LETO 2013**

Predsednik Sveta ČS Golovec je predstavil predlog koledarja izvedbe sej Sveta ČS Golovec v letu 2013. Gradivo za to točko so svetniki prejeli pred sejo.

Predsednik sveta je dal na glasovanje

**SKLEP 4/17:**

**Svet ČS Golovec MOL potrjuje predlog koledarja izvedbe sej Sveta ČS Golovec v letu 2013.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 5**

**OBRAVNAVA PREDLOGOV SKLEPA ČS GOLOVEC GLEDE IZVAJANJA JAVNIH PROGRAMOV V SKLOPU ŠPORTNEGA CENTRA ČS GOLOVEC**

Dodatno gradivo so člani Sveta prejeli po pošti, dodaten predlog predsednika Sveta pa pred sejo samo. Dodatno gradivo je vsebovalo zabeležko razgovora pri županu MOL gospodu Zoranu Jankoviču ter posredovanje predloga za površino posameznih prostorov županu gospodu, za katere je ČS Golovec izrazila interes.

Predsednik Sveta ČS Golovec je predstavil svoj predlog, ki se glasi:

»Svet CS Golovec je v predlogu razprave o izgradnji družbenega centra Stepanjsko naselje. Na pobudo župana je bila posredovana okvirna zahteva za površine posameznih prostorov. Po vnovičnem pregledu načrtov pa je bilo ugotovljeno, da se namerava obstoječi objekt odstraniti, zato predlagam, da se obstoječa infrastruktura na ustrezen način zagotovi v načrtovanem objektu.

Na tem prostoru trenutno že stoji objekt, ki vključuje garderobe in sanitarne prostore za delujoče klube ter bar, ki zagotavlja živahno družbeno dogajanje na tem področju, ki predvsem starejšim in mladim družinam zagotavlja zatočišče in varno igro za otroke slednjih. Ta infrastruktura omogoča izvedbo nekaterih dogodkov Četrtne skupnosti Golovec in raznih društev. Zato bi bila za prebivalce Četrtne skupnosti Golovec odstranitev in nenadomestitev obstoječe infrastrukture velika izguba. Poleg je smotrno, da četrtna skupnost s predlaga aktivnosti, ki bi zagotavljale živahno družbeno dogajanje ne samo v okviru načrtovanega objekta, ampak tudi širše v okviru celotnega športnega centra ter četrtne skupnosti.«

Po daljši razpravi je Predsednik Sveta dal na glasovanje

**SKLEP 5/17:**

**Svet ČS Golovec MOL se je seznanil s pobudo in dopolnitvijo predloga Predsednika Sveta ČS Golovec.**

**Svet ČS Golovec po vnovičnem pregledu načrta ugotavlja, da se predvideva odstranitev obstoječega objekta. Svet CS zato predlaga, da se v okviru načrtovanega objekta zgradijo tudi sanitarni prostori in garderobe za delujoče klube na tem območju ter za ohranitev že socializiranega prostora CS Golovec, tudi bar s kapaciteto prirejanja dogodkov, podobno kot sedaj že obstaja.**

**Svet ČS podpira javno-zasebno partnerstvo v vsebini in obsegu, ki podpira interese občanov in stanovalcev ČS Golovec. Zaradi vsebinskih in izvedbenih vprašanj, Svet ČS predlaga, da se na izredno sejo povabi župana MOL-a, vodjo oddelka za šport MOL, vodjo oddelka za urejanje prostora MOL in vodjo oddelka za lokalno samoupravo MOL.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 6**

 **RAZNO**

Predsednik Sveta ČS Golovec je seznanil Svet ČS Golovec glede problematike cestnih ovir na Poti v dolino. Predsednik je seznanil člane Sveta z razgovorom pri županu MOL in nadaljnjimi postopki za rešitev problematike. Na pobudo župana se bo sklical zbor občanov, na katerem se bodo določile lokacije za postavitev hitrostnih ovir.

Prav tako je Predsednik Sveta ČS Golovec seznanil člane Sveta ČS Golovec o rešitvi problematike avtoprevozniškega podjetja Makše o selitvi podjetnikove dejavnosti na drugo lokacijo izven Bizovika.

**SKLEP 6/17:**

**Svet ČS Golovec se je seznanil s informacijami glede problematike v Bizoviku in podal pozitivno mnenje za rešitev problematike.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**Dnevni red je bil izčrpan in predsednik je sejo zaključil ob 20.00 uri.**

Zapisala: Aleš Dakić

Vesna Stojanović Predsednik sveta

Janez Slovenc Četrtne skupnosti Golovec